निवेश के नाम पर जनता के साथ हुए इस फ्राड की अब कलई खुलने की बारी है। आयोजन के समय ही ये बात सामने आ गयी थी कि पूरे मामले में फर्जीवाड़े का राज है। और जनता की गाढ़ी कमाई का पैसा पानी की तरह बहाया जा रहा है। कहने को तो उससे झारखंड को बड़ा लाभ होता लेकिन वो मकसद पीछे छूट गया और फंड की बंदरबाट से लेकर प्राकृतिक संसाधनों और जनता की संपत्ति की लूट की साजिशें वहां ज्यादा दिखीं। यहां तक कि सरकार ने कई ऐसे करार किये जिसमें कंपनियां फर्जी निकलीं।